Play It Again, Sam (film)
<s>Play It Again, Sam ( ) je američka filmska komedija snimljena 1972. godine u režiji Herberta Rossa.</s><s>Predstavlja adaptaciju istoimenog komada Woodyja Allena, koji također tumači glavnu ulogu.</s><s>Protagonist je Allan Felix, novinar frustriran nedavnim razvodom, a kome kao svojevrsni duhovni vodič predstavlja zamišljeni lik njegovog idola Humphreya Bogarta (čiji lik tumači Jerry Lacy).</s><s>Radnja prikazuje kako mu njegov najbolji prijatelj Dick (koga tumači Tony Roberts) i njegova supruga Linda (čiji lik tumači Diane Keaton) pokušavaju pomoći namještajući mu randevue naslijepo sa različitim ženama, ali kako se umjesto toga Allan zaljubi u Lindu, te sa njom započne vezu koja će na kraju završiti isto kao i ona u Casablanci.</s>

<s>Allenu je ovo bio jedan od rijetkih scenarija koji nije režirao on sam, ali se usprkos toga smatra jednim od uspješnijih u njegovoj filmografiji te je imao uticaj na neke buduće filmaše.</s><s>Quentin Tarantino je tako rekao da je lik duha Elvisa Presleya u njegovom filmu True Romance inspiriran Bogartovim duhom.</s><s>Jedna od epizoda humorističke TV-serije Sledge Hammer! je također sadržavala epizodu pod naslovom Play It Again, Sledge gdje se glavnom liku također pričinja Bogartov duh.</s>

<s>Uloge
 Allan Felix - Woody Allen
 Linda Christie - Diane Keaton
 Dick Christie - Tony Roberts
 Nancy - Susan Anspach
 Humphrey Bogart - Jerry Lacy
 Sharon - Jennifer Salt
 Julie - Joy Bang
 Jennifer - Viva
 Disko djevojka - Susanne Zenor
 Djevojka u muzeju - Diana Davila
 Humphrey Bogart i Ingrid Bergman u arhivskom materijalu iz Casablance kao Richard "Rick" Blaine i Ilsa Lund.</s>

<s>Napomene</s>

<s>Vanjske veze</s>

<s></s>

<s>Američki filmovi
Filmske komedije
Romantične komedije</s>

